Mendebaldeko Bug

Mendebaldeko Bug (ukraineraz: Західний Буг, Zakhidnyy Buh; bielorrusieraz: Захо́дні Буг, Zakhodni Buh; polonieraz: Bug) Ekialdeko Europako ibaia da, Narew ibaiaren adarra. 830 kmko luzera eta 39.420 km²ko arroa ditu. Dnieper–Bug ubideak Dnieper ibaiarekin lotzen du.

 Ibilbidea 
Iturburua Ukrainako Lviveko oblastan dauka. Iparralderanzko norabidea hartzen du eta 363 kilometroan zehar, Polonia-Ukraina eta Polonia-Bielorrusia nazioarteko mugak egiten ditu. Bielorrusiako Brest hirian norabidea aldatu eta mendebalderantz jotzen du Polonian barneratuz. Azkenik, Serock herritik hurbil, Narew ibaira isurtzen da.

 Uholdeak 
Ibaiak sarritan egin du gainezka azken 60 urtetan eta uholde handiak eragin ditu. Uholde aipagarrienak 1979an eta 1999an izan ziren. 

 Erreferentziak 

 Kanpo estekak 

  Bug River Britannica.com

Kategoria:Ukrainako ibaiak
Kategoria:Bielorrusiako ibaiak
Kategoria:Poloniako ibaiak
Kategoria:Muga egiten duten ibaiak
Kategoria:Bielorrusia-Ukraina muga